માટે જ હું તમને કહું છું-અહી ન કંઇ છોડવા યોગ્ય છે કે ન તો કંઇ પકડવા. મારો કહેવાનો અર્થ સમજી લેજો- અહીં તમે જીવનની ગહનતામાં ઉતરીને પસાર થઇ જાઓ. દુનિયામાંં પ્રેમનાં નામે ઘણું બધું ચાલી રહ્યું છે. પ્રેમના અનુભવમાંથી પસાર થતાં જ જે અયોગ્ય હશે તે આપોઆપ છૂટી જશે. પ્રેમની પીડામાંથી પસાર થશો અને સમજશો તો કાંટા આપમેળે છૂટી જશે. અને પ્રેમમાં કંઇક બચાવવા જેવું હશે....પરમાત્માની ઝલક, તે બચી જશે.